cyanic-selkie/wikianc huggingface dataset:
Voedingstof
Betekenis van minerale
'n Oorafskeiding van paratormoon veroorsaak die siekte van Von Recklinghausen. Die skildklierhormoon kalsitonien bevorder die instandhouding van die kalsiumbalans in die bloedplasma, omdat dit die resorpsie van kalsium uit been inhibeer wanneer die plasmakonsentrasie bo 'n sekere vlak styg. Hierdie hormoon keer dus dat daar nie te veel kalsium in die bloedplasma voorkom nie. Vitamien D speel ook 'n belangrike rol in die kalsiummetabolisme omdat dit 'n belangrike faktor is in die opname van kalsium uit verteerde voedsel in die spysverteringskanaal.
Nathan Lane
Nathan Lane (gebore 3 Februarie 1956) is 'n Amerikaanse akteur en vervaardiger. Hy is bekend vir sy rolle in die rolprente The Lion King (1994), The Birdcage (1996), en The Producers (2005).
Punjab, Indië
Die hoofstad van Punjab is Chandigarh. Hierdie stad is egter nie in die staat self nie, maar in die aangrensende uniegebied van Chandigarh. Die rede hiervoor is dat die stad ook die hoofstad van die suidelike deelstaat Haryana is. Naas Chandigarh is Amritsar Punjab se tweede groot stad. Punjab het 27 743 338 inwoners in 2011 gehad.
Bevolking
In Punjab is 55% van die bevolking Sikh, 39% Hindoe, 2% Moslem en 4% volg 'n ander godsdiens.
Johann Benda
Lewe
Johann Georg Benda was in Benátky nad Jizerou gebore as die seun van 'n wewer, te wete Jan Jiří Benda en sy vrou Dorota Brixi, dogter van die plaaslike kantor van Slasko, en lid van 'n groot Tsjeggiese musikale familie. Hy was die tweede oudste van vyf broers, waarvan vier sukses behaal het as violiste en komponiste, te wete Franz Benda, Georg Anton Benda en Joseph Benda. Sy jonger suster Anna Franziska Benda het 'n sopraan geword wat operastukke gesing het.
Dahlia
Die grond moet lig wees en 'n graaf verrotte mis of kompos kan met die grond onder in die gat gemeng word. Die knol moet egter nie hiermee in aanraking kom nie en daarom moet 'n lagie gewone grond en 'n handvol riviersand bo-oor die mis of kompos gestrooi word. Langs elke gat moet 'n stutstok van 'n meter of langer in die grond gedruk word. Die dahlia-knol moet langs die stutstok horisontaal op die riviersand geplaas word, met die uitloper of loot na bo. Verpoeierde bogrond word oor die knol gestrooi, en dit moet behoorlik natgemaak word.
Malaysia Airlines-vlug 17
Dit is die tweede passasierstraler van Malaysia Airlines wat binne enkele maande neerstort. Die eerste een, Malaysia Airlines-vlug 370, het op 8 Maart spoorloos verdwyn onderweg van Kuala Lumpur na Beijing. Die vliegtuig het vermoedelik in die Indiese Oseaan neergestort, maar die wrak is nooit gevind nie.
Franz Benda
Komposisies
Benda het sewentien simfonieë, verskeie concertos en sonates vir viool en ander kamermusiekstukke gekomponeer.
Gentianales
Indeling
Die bekendste en volopste verteenwoordigers van die familie in Suid-Afrika is die aasblomme (genera Stapelia, Duvalia, Hoodia en ander). Die meeste van hulle is vetplante wat veral in die droër dele van die land voorkom. Deur die onaangename reuk wat hulle afskei, trek hulle vlieë aan wat dan die blomme bestuif. Die melksap van hulle is eetbaar en word deur volke soos die Khoi as veldkos versamel. Die vlierfamilie (Loganiaceae) bestaan uit ongeveer 30 genera en 570 spesies houtagtige plante (bome en struike), wat hoofsaaklik in die tropiese wêrelddele voorkom. In Suid-Afrika word die familie deur 4 bekende genera verteenwoordig.
Spikulum
'n Spikulum (mv. spikula) is 'n verharde orgaan in die vorm van 'n klein spiesie. Dit kom veral by sponse soos die glassponse voor.
Toon van den Heever
Biografie
Van den Heever het in die Bondelswart-opstand in die destydse Suidwes-Afrika geveg. Hy was 'n bekwame violis en musikus. Sy skryftalent het hom die Hertzog-prys in 1951 besorg. Hy het hom as vlieënier bekwaam en die land in sy privaat vliegtuig deurkruis. As gevolg van sy belangstelling in die lugvaart is hy tot erekolonel in die lugmag benoem. Hy was ook 'n kranige boogskutter en 'n goeie rolbalspeler.
Austenitiese vlekvrye staal
Die 300-reeks het goeie korrosieweerstand, meganiese eienskappe en vervaardigbaarheid, maar die teenwoordigheid van chloried-ione kan nadelig wees. Vlekvrye staal wat aan temperature tussen 425 en 815°C blootgestel word, is onderhewig aan “sensitering” wat meegebring word deur die reaksie van die koolstof in die staal met chroom op korrelgrense om die chroomkarbied Cr23C6 te vorm. Hierdie reaksie lei tot die verdunning van die chroom in korrelgrensgebiede tot onder die vlak van 18% wat nodig is vir die handhawing van die beskermende chroomoksiedlaag. “Gesensiteerde” staal word dus maklik deur korrosiewe media aangeval. Dit is veral ‘n probleen as vlekvrye staal gesweis word. Om die probleen te bowe te kom, is spesiale laekoolsof-variëteite ontwikkel, soos 304L en 316L. ‘n Ander strategie is om elemente in die staal te inkorporeer wat meer stabiele karbiedes as chroom vorm, soos niobium en titaan, bv in stale 347 en 321.
Toon van den Heever
Biografie
Hy is op 29 Januarie 1956, op 61-jarige ouderdom in Bloemfontein, waar hy die appèlregter was, in die Oranje-Vrystaat oorlede. Hoewel Van den Heever min geskryf het, word hy as die leidende figuur onder die Afrikaanse digters van na die Eerste Wêreldoorlog beskou.
Farrea vosmaeri
Farrea vosmaeri is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
MIV/vigsontkenning
Die wetenskaplike konsensus is dat die bewys dat MIV die oorsaak van vigs is, afdoende is en dat MIV/vigsontkenning pseudowetenskap is, gebaseer op samesweringsteorieë, foutiewe redenering en die verkeerde voorstelling van hoofsaaklik verouderde wetenskaplike gegewens. Met die verwerping van hierdie argumente deur die wetenskaplike gemeenskap, word MIV/vigsontkennende materiaal nou op minder wetenskaplik gesofistikeerde gehore gerig en word dit hoofsaaklik op die internet versprei.
Palmiet diastella
Die plant is skaars en in Engels staan dit as die Palmiet silkypuff bekend.
George Edward Post
Hy het oorspronklik gegradueer aan die Universiteitskollege van New York. Hy het later 18 artikels in Arabies gepubliseer, insluitend Arabic Dictionary of the Holy Bible, Classification and Study of Principles of Plant Physiology and Function asook Rules How to Succeed. Hy het ook twee tekste van Arabies na Engels vertaal. Post published broadly in the areas of natural history, medicine, and theology.
Virtuele wêreld
Massiewe multispeler-aanlynrolspeletjies (MMORPG's) stel 'n wye verskeidenheid wêrelde voor, insluitend die wat gebaseer is op wetenskapfiksie, die regte wêreld, superhelde, sport, gruwel en historiese omgewings. Die mees algemene vorm van sulke speletjies is fantasiewêrelde, terwyl die wat gebaseer is op die werklike wêreld relatief skaars is. Die meeste MMORPG's het intydse aksies en kommunikasie. Spelers skep 'n karakter wat tussen geboue, dorpe en wêrelde reis om sake- of ontspanningsaktiwiteite uit te voer. Kommunikasie is gewoonlik tekstueel, maar intydse stemkommunikasie is ook moontlik. Die vorm van kommunikasie wat gebruik word, kan die ervaring van spelers in die spel aansienlik beïnvloed.
Vitellariopsis kirkii
Vitellariopsis kirkii is struik of klein boom wat inheems in Kenia, Mosambiek en Tanzanië is.
Mani pulite
Uitbreiding van anti-korrupsie ondersoeke
Tydens die Italiaanse algemene verkiesing in 1992 het die sentrum regse Christelike Demokrasie Party (DC) aan bewind gebly toe sy koalisieregering 'n klein meerderheid behou het, terwyl linkse opposisiepartye steun bygekry het. Die Italiaanse Kommunistiese Party was egter na die val van die Sowjetunie verdeeld, en sodoende is die opposisie van leierskap ontneem. Baie stemme het aan die streekgebonde Lega Nord (LN) gegaan, wat destyds nie geneig was om alliansies met ander partye te vorm nie. Die gevolglike parlement was dus swak en gevolglik was dit moeilik om tot 'n ooreenkoms te kom.
Tydens April 1992 is talle nywerheidsfigure en politici van sowel die regering as die opposisie gearresteer op aanklagte van korrupsie. Terwyl die ondersoeke in Milaan begin het, het dit vinnig na ander dorpe versprei namate meer politici gebieg het. Fundamenteel tot hierdie groter blootstelling was die algemene houding van die belangrikste politici om steun te laat val vir ondergeskiktes wat betrap is; dit het baie van hulle verraai laat voel, en hulle het dikwels baie ander figure betrek wat op hul beurt nog meer figure sou impliseer. Op 2 September 1992 het die sosialistiese politikus Sergio Moroni, wat van korrupsie aangekla is, selfmoord gepleeg. Hy het 'n selfmoordbrief nagelaat waarin hy verklaar het dat sy misdade nie net vir sy eie persoonlike gewin was nie, maar tot voordeel van die party, en die finansieringstelsel van al die politieke partye blameer.
Lottizzazione
Dit het meestal na laer vlakke afgewentel en sodoende sentrums van invloed geskep wat afhanklik was van politieke partye, wat 'n beduidende deel van die produksiestelsel beheer het.
Steenkool in Suid-Afrika
Ontginning
Steenkool word ook ondergronds gemyn. Vir ertsare wat plat lê, word daar van ŉ metode genaamd kamers-en-pilare gebruik gemaak. Dit behels dat “kamers” in die ertsaar gesny word en “pilare” van steenkool word agtergelaat om die myndak te ondersteun.
Frank Langella
Frank Langella (gebore 1 Januarie 1938) is 'n Amerikaanse akteur. Hy is bekend vir sy rolle in die rolprente Masters of the Universe (1987), Frost/Nixon (2008), The Box (2009), en Robot & Frank (2012).
Aleksejefka (Kamiziak-rajon)
Demografie
Volgens Sensus 2010 het Aleksejefka 199 inwoners gehad. Etniese Russe vorm die meerderheid van die dorpie se bevolking.
Smith se Bybelwoordeboek
duimnael|regs|330px|Smith's Bible Dictionary, 1863 duimnael|regs|300px|Sir William Smith. Smith se Bybelwoordeboek, wat oorspronklik 'n Woordeboek van die Bybel genoem is, is 'n 19de eeuse Bybelwoordeboek met meer as vierduisend inskrywings, wat vernoem is na sy redakteur, William Smith. Sy gewildheid was sodanig dat verkorte woordeboeke die titel "Smith's Bible Dictionary" aangeneem het.
Jan van der Noot
Jeug en Antwerpse periode
Van der Noot begin aanvanklik met die skryf van Franse en Nederlandse verse waaruit die invloed van die Pléiadedigters soos Pierre de Ronsard en Joachim du Bellay duidelik blyk. In Maart 1567 neem hy as calvinistiese voorman deel aan die rewolusionêre oproer met die hoop om markgraaf van Antwerpen te kan word. Sy afkerige houding ten opsigte van die Rooms-Katolieke Kerk staan in skrille kontras met die lewensbeskouing van sy vader, wat in 1544 'n belangrike bydrae tot die bou van die Sint-Leonarduskerk te Sint-Lenaarts (Brecht) gemaak het. Die opstand waaraan sy seun Jan deelgeneem het misluk ewenwel en noop hom om op vlug te slaan na Londen nadat hy eers sy huis verkoop het.
I.D. du Plessis
Verdere studie en loopbaan
Hierna is hy drie jaar lank (van 1922 tot 1924) onderwyser in Latyn en Geskiedenis aan die Worcester Boys High School waarna hy sy studies aan die Universiteit van Kaapstad voortsit en in 1925 die B.Ed.-graad verwerf. Later sal hy op deeltydse basis ook sy M.A.-graad in 1931 aan hierdie universiteit voltooi, met onderskeiding in Nederlands en Afrikaans.
Poësie
Hy stel in 1928 ’n manuskrip saam wat hy onder die titel Gedigte voorlê vir beoordeling van die Hertzogprys. Uit ’n groot aantal van hierdie gedigte wat sedert 1920 in tydskrifte verskyn het, stel hy sy debuutbundel Lied van Ali en ander gedigte saam. Dit bevat hoofsaaklik bekoorlike ligte liedjies, maar bevat ook treffende natuurbeelde, terwyl die vier ballades met Oosterse temas en suggesties van die wêreld van Islam nuut is in Afrikaans. Sy vertalings uit die Franse poësie is ook verdienstelik. Die bundel word in vyf afdelings verdeel. Vier Oosterse gedigte is die eerste afdeling en is ballades met ’n Oosterse tema. Die lied van Ali bevat ’n atmosfeerryke musikale beskrywing van die Oosterse mark, wat uitgroei tot ’n verhaal van liefde en jaloesie. Hierdie gedig en die ander drie, Die Sjalimeer, Die opaal en Dood van Ali word aan mekaar gebind deur die tragiese liefde van Ali vir die Sultan se vrou. Die afdeling Algemeen bevat gedigte oor ’n verskeidenheid onderwerpe. Hierin is enkele gevoelige natuurgedigte verdienstelik, soos Gee my met sy nostalgiese beskrywing van die Karoo se unieke landskap en veral Kelkiewyn met sy fyn klanknabootsing. As my hart nou wil sing is ’n spontane uiting van vreugde. Die afdeling Om te sing is ’n aantal liedjies, Uit die Frans bevat Franse vertalings van onder andere Verlaine, Hugo en Rostand, en Vir die kleinspan is kinderverse.
Toonsetting van gedigte
Hubert du Plessis se liedsiklus Vreemde liefde is op die gelyknamige bundel gegrond en sy koorwerk Slamse beelde se teks is ontleen aan Die vlammende fez. Laurika Rauch se uitvoering van Katrina van die Bo-Kaap word baie bekend.
Farrea woodwardi
Die spons behoort tot die genus Farrea en tot die familie Farreidae. Die wetenskaplike naam van die spesie is die eerste keer geldig gepubliseer in 1870 deur Kent.
I.D. du Plessis
Versamebundels
Verskeie van sy kortverhale word in versamelbundels opgeneem, soos Die groot wit perd van Oupatjie in Dekade: Resente Afrikaanse kortverhale en Uit die kontreie vandaan; Groen are in Twaalf Afrikaanse Kortverhale; en Die kompstuin in Vuurslag en Wys my waar is Timboektoe. Ander versamelbundels waarin sy werk verskyn sluit in Steekbaard onder redaksie van Abraham H. de Vries, Kernbeeld van die Afrikaanse kortverhaal en Voorsmaak van F.V. Lategan, Vlugte saamgestel deur Sarel Marais, Tussen die engtes onder redaksie van D.B. Bosman, N.P. van Wyk Louw en W.E.G. Louw en Uit die skemeraand van J.P. Scannell.
Kaapse Maleier verhale
Die Maleise samelewing aan die Kaap is ’n algemene en historiese beskrywing.
Uraan in Suid-Afrika
Gebruike van uraan
Uraan word verryk ten einde:
Alfred Charles Post
Alfred Charles Post (13 Januarie 1806, New York - 7 Februarie 1886) was 'n Amerikaanse chirurg.
Artemis-program
Die Artemis-program is 'n samewerkingspoging deur ruimteagentskappe en maatskappye oor die hele wêreld wat deur die Artemis-akkoorde en steunkontrakte saamgebind word. Teen Julie 2022 het 21 lande die akkoorde onderteken, insluitende tradisionele Amerikaanse vennote (soos die Europese Ruimteagentskap en agentskappe van Kanada, Japan en Brittanje), sowel as opkomende ruimtelande soos Brasilië, Suid-Korea en die Verenigde Arabiese Emirate.
Oorsig
Artemis 3 (2025) sal 'n bemande maanlandingsending wees. Die sending hang af van 'n steunsending wat 'n menselandingstelsel (Human Landing System of HLS) voor die tyd in 'n wentelbaan (NRHO) om die Maan sal plaas. Die Orion-tuig sal dan met vier bemanningslede na die Maan gestuur word – dit sal moontlik die eerste vrou en gekleurde persoon na die Maan insluit. Twee bemanningsede sal dan op die Maan land en sowat 6,5 dae op die oppervlak bly. Hulle sal toetse doen en daarna na Orion terugkeer. Orion sal die vier bemanningslede na die Aarde terugbring. Lansering sal op die vroegste in 2025 wees.
Veranderde sending en naam
Op 11 Desember 2017 het oudpresident Trump 'n ruimtebeleidsverandering onderteken wat voorsiening gemaak het vir 'n terugkeer na die Maan onder leiding van Amerika en met die hulp van vennote in die privaat sektor, en wat gevolg sou word deur sendings na Mars en verder.
Lunar Gateway
Dit is deel van 'n internasionale samewerkingsprogram onder leiding van Nasa en in samewerking met die Europese Ruimteagentskap (ESA), Japannese JAXA en die Kanadese Ruimteagentskap (CSA).
Van die wetenskaplike dissiplines wat op die Gateway bestudeer sal word, sluit in planetologie, astrofisika, die waarneming van die Aarde, heliofisika, ruimtebiologie en menslike gesondheid. Dit sal volgens plan in die 2020's gebou word. Die Gateway sal van uiterste belang wees in die vestiging van 'n menslike teenwoordigheid op die Maan, Mars en ander voorwerpe in die sonnestelsel.
thumb|220px|Lunar Gateway se wentelbaan oor sewe dae, met die Maan en Aarde in sig. Die projek sal na verwagting 'n groot rol speel in Nasa se Artemis-program ná 2024. Hoewel Nasa aan die hoof van die projek staan, sal die Gateway ontwikkel, gediens en gebruik word in samewerking met CSA, ESA, JAXA en kommersiële vennote. Dit sal onder meer dien as 'n fase in die stuur van mense en robotte na die Maan en Mars.
Arado Ar 234
Die Arado Ar 234 Blitz was die eerste operasionele turbostraal-bomwerper en verkenningsvliegtuig in die Tweede Wêreldoorlog. Hierdie vliegtuig is ontwikkel uit 'n spesifikasie wat die Duite Lugvaartministerie in 1940 beskikbaar gestel het vir 'n vinnige turbostraalenjin aangedrewe verkenningsvliegtuig. Die ontwerp, soos voorgestel deur Arado, het die wêreld se eerste straalaangedrewe bomwerper geword. Die eerste prototipe, Ar 234V-1, het op 15 Junie 1943 sy eerste vlug voltooi. Daarna was daar vinnig sewe ander prototipes ontwikkel. Almal van hulle het 'n opstyg trollie gebruik wat op 'n hoogte van 60 m losgelaat word en dan met 'n valskerm terugval om dan weer gebruik te word. Die vliegtuig het geland met 'n stel ski's. Die rede hiervoor was die vliegtuig se romp te nou was vir 'n konvensionele onderstel. Die trollie oplossing was suksesvol maar die vliegtuig het 'n groot nadeel gehad na landing met betrekking tot beweegbaarheid op die grond. Daarna was die B-series, met 'n wyer romp, toegerus met 'n konvensionele onderstel.
Die derde prototipe, Ar 234V-3, was toegerus met 'n uitskietstoel en het ook vuurpyle gehad onder die vlerke om te help tydens die opstyging. Die eerste vlugte van die vliegtuig was egter verkenning van aard. Sommige modelle was toegerus as nagvegters as 'n eksperiment. Maar daarna het die oorlog teen Duitsland gedraai en is die vliegtuie as bomwerpers gebruik. Die bomwerper weergawe is in Oktober 1944 in diens gestel en was in die rol gebruik tydens die inval van die Ardenne in Desember 1944. Die vliegtuig was ook gebruik tydens die Ludendorff brug by Remagen wat deur die Amerikaners beset was.
Collage
Geskiedenis
Kubistiese skilders soos byvoorbeeld Picasso (1881-1973) en Georges Braque (1882-1963) het van 1912 af begin om 'n verskeidenheid gevonde voorwerpe en materiaal soos koerantuitknipsels, kaartjies, glas en sand in hul skilderye te inkorporeer. 'n Voorbeeld hiervan is Braque se The clarinet 1913. Kunstenaars het hierdie nuwe materiaal hoofsaaklik gebruik vir nuwe beeldende en tekstuurkwaliteite. Collage is sedertdien deur baie kunstenaars as 'n onafhanklike kunsmedium gebruik. Van 1918 af het kunstenaars van die Dada- en die Surrealistebeweging collage gebruik. Hulle het die foto-collagetegniek, ook genoem photo montage, ontwikkel. Laasgenoemde tegniek is 'n skepping van pikturale beelde wat bestaan uit 'n verskeidenheid foto's of drukke, dikwels gekies om hul assosiasiewekkende en verteenwoordigende waarde.
Suid-Afrika
Judith Mason (1938) het ook heelwat gevonde voorwerpe, hoofsaaklik natuurlike objekte, in haar werk gebruik. Sy gebruik ook soms materiaal soos doringdraad en goudblad, soos in Christ at the Column - Flagellation, 1965. Ander Suid-Afrikaanse kunstenaars wat collage gebruik het, is Guiseppe Cattaneo (1929) en Christo Coetzee (1929).
Vincent Laresca
Vincent Laresca (gebore 21 Januarie 1974) is 'n Amerikaanse akteur. Hy is bekend vir sy rolle in die rolprente Romeo + Juliet (1996), Lords of Dogtown (2005), Kiss Kiss Bang Bang (2005), en The Amazing Spider-Man (2012).
Partiese pyl
Die Partiese pyl is 'n verrassingstaktiek in ligte ruitery wat beroemd gemaak is deur die Parters, 'n antieke Irannese volk. Terwyl hy sou voorgee om op die vlug te slaan, sou die berede boogskutter, terwyl hy in volle vaart voortgalop, sy lyf terugdraai om die agtervolgende vyand te skiet. Die taktiek vereis geweldige perdryvermoëns, want die ruiter se hande is besig met sy pyl en boog en sy lyf agtertoe gedraai. Aangesien stiebeuels nog nie teen daardie tyd ontdek was nie, moes die ruiter net op die druk van sy bene staatmaak om op die perd te bly en die perd te stuur.
Koos Human
Koos Human (*29 November 1931, Boksburg - 10 Augustus 2018) was 'n Afrikaanse uitgewer, rubriekskrywer en musiekkenner. Hy het in 1959 die uitgewersmaatskappy Human & Rousseau saam met Leon Rousseau gestig. Die maatskappy het vinnig gegroei en 'n beduidende bydrae tot die bevordering van die boekebedryf in Suid-Afrika gelewer. Human & Rousseau is in 1977 aan Nasionale Pers verkoop en het in Februarie 2009 hul 50ste verjaarsdag gevier.
Persoonlike lewe
Na sy uittrede in Desember 1994 by Human & Rousseau is hy van Januarie 1995 geruime tyd redakteur van die meningsblad Insig, terwyl hy in hierdie tyd op deeltydse basis ook die klein uitgewer Brommaert-pers bedryf. Vir jare is hy betrokke by die Kaapse Raad vir Uitvoerende Kunste (KRUIK) as voorsitter van die musiekkomitee, voorsitter van die balletkomitee en lid van die uitvoerende komitee. Hy skryf van Maart 1986 tot September 2008 gereeld Die Burger se hoofartikel op Saterdae. Vir hierdie koerant lewer hy ook tussen 1973 en 1980 ’n radiorubriek en vir sestien jaar ook die platerubriek onder die titel Klassieke klanke. In 1995 lewer hy die D.F. Malherbe-gedenklesing in Bloemfontein onder die titel Die toekoms van die Afrikaanse boek.
Bethesda, Maryland
Geskiedenis
Bethesda is geleë in 'n streek wat ten tyde van Europese kolonisasie deur die Piscataway- en Nacotchtank- stamme bevolk is.
Kombinasieprosesse
Reduplikasie
Reduplikasie vind plaas wanneer dieselfde woord herhaal word en in die proses gekombineer word om ŉ nuwe vorm met ŉ nuwe betekenis te vorm. Vergelyk byvoorbeeld lag, wat ŉ uitdrukking van vrolikheid is, met lag-lag wat “maklik” beteken. Daar word onderskeid getref tussen egte reduplikasies (soos gou-gou), eggowoordreduplikasies waar die tweede woord naastenby soos die eerste woord klink (woer-war), asook onomatopeïese reduplikasies (hoep-hoep).
Iophon pommeraniae
Die spons behoort tot die genus Iophon en tot die familie Acarnidae. Die wetenskaplike naam van die spesie is die eerste keer geldig gepubliseer in 1903 deur Thiele.
Chromatofoor
Chloroplaste
In die geval van sommige wiere, soos onder andere die bruinwier (orde Phaeophyta), is daar soveel xantofil in die selle teenwoordig dat dit 'n bruin kleur aan die plant gee. Een plantsel kan tot vyftig chloroplaste bevat. In die geval van wiere is die chloroplaste dikwels so groot dat slegs een die hele sel vul.
Iophon proximum
Iophon proximum is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Iophon en tot die familie Acarnidae. Die wetenskaplike naam van die spesie is die eerste keer geldig gepubliseer in 1881 deur Ridley.
Mitridates I van Partië
Mitridates I was die eerste Partiese koning wat die antieke Achaemenidiese titel koning van konings aangeneem het. Dansy sy suksesse is hy al vergelyk met Kores die Grote (bewind: 550-530 v.C.), stigter van die Achaemenidiese Ryk. Mitridates I is in 132 v.C. dood; hy is opgevolg deur sy seun Fraates II.
Bruce Chatwin
Bruce Chatwin is in Sheffield in 'n middelklasgesin gebore. Sy vader was 'n advokaat. Op die ouderdom van 18 het hy by Sotheby's in Londen begin werk en uitgebreide kennis oor kuns verwerf - genoeg om uiteindelik die veilinghuis se afdeling Antikwiteite en Impressionistiese Kuns te bestuur. In 1966 het hy uit sy pos bedank om argeologie aan die Universiteit van Edinburg te studeer. Ná twee jaar het hy sy studies laat vaar om 'n loopbaan as skrywer te begin.
Disperis cardiophora
Disperis cardiophora is 'n meerjarige, blomdraende plant en geofiet wat deel is van die Orchidaceae familie. Die spesie is endemies aan KwaZulu-Natal, Mpumalanga en die Oos-Kaap.
Heterotella pacifica
Die spons behoort tot die genus Heterotella en tot die familie Euplectellidae. Die wetenskaplike naam van die spesie is die eerste keer geldig gepubliseer in 2004 deur Tabachnick & Levi.
Gustavo Dudamel
Vroeë lewe
Dudamel het in 1995 met sy opleiding as dirigent begin, aanvanklik onder Rodolfo Saglimbeni, en later onder José Antonio Abreu. In 1999 is hy aangestel as musiekdirekteur van die Orquesta Sinfónica Simón Bolívar, die nasionale jeugorkes van Venezuela. Hy het gevolglik deur verskeie lande getoer. In 2002 het hy Charles Dutoit se meesterklas in Buenos Aires bygewoon, en in 2003 as assistent vir Simon Rattle gedien in Berlyn en Salzburg.
Leading lady
Genre
Die rolprent is ’n romantiese komedie. Dit het geen ouderdomsperk nie, maar ouerleiding word aanbeveel.
Dora Pejačević
Nalatenskap
Dora Pejačević word beskou as 'n belangrike Kroatiese komponis. Sy het 'n katalogus nagelaat van 58 opusnommers (106 komposisies), wat meestal in die laat Romantiese styl geskryf is, insluitende vokale, klavier- en kamermusiekwerke, en verskeie komposisies vir groot orkeste, laasgenoemde waarskynlik haar beste werke. Haar Simfonie in F# mineur word deur navorsers beskou as die eesrste moderne simfonie in Kroatiese musiek. Die meeste van haar musiek bly egter steeds ongepubliseer en is nog nie opgeneem op cd nie, alhoewel gesamentlike pogings onlangs van stapel gestuur is om hierdie stand van sake te korrigeer. As voorbeeld hiervan het die Kroatiese Musiekinligting Sentrum sommige van haar partiture gepubliseer, insluitende drie van haar orkestrale werke (die Klavierconcerto, Simfonie en Phantasie Concertante). In 2008 het die sentrum ook 'n tweetalige monograaf (in Engels en Kroaties) gepubliseer. Die monograaf is geskryf deur die Pejačević-navorser Koraljka Kos, en word vergesel van die eerste cd wat uitsluitlik bestaan uit die werke van Pejačević (klavier en kamermusiek).
Robert Swinburne (c. 1327–1391)
Loopbaan
Swinburne was tot ridder geslaan in April 1356. Hy was 'n Lid van die Parlement vir Essex in Januarie 1377, 1379, Oktober 1382, November 1384 en Januarie 1390.
2020 Formule Een-seisoen
Pirelli was weereens die enigste bandverskaffer vir die 2020-seisoen.
Kalender
Die aanvanklike kalender is in sy geheel gewysig weens die impak van die wêreldwye Covid-19-pandemie op alle sportbyeenkomste.
Puntestelsel
Punte is op 'n glyskaal toegeken vir die eerste tien geklassifiseerde renjaers. Een punt vir die vinnigste rondte tydens die Grand Prix is ook toegeken, maar slegs as die bestuurder onder die voorste 10 klaargemaak het. Die punte vir elke wedren is soos volg toegeken:
Diskriminasie op grond van velkleur
Navorsing het uitgebreide bewyse gevind van diskriminasie op grond van velkleur in strafregspleging, besigheid, die ekonomie, behuising, gesondheidsorg, media en politiek in die Verenigde State en Europa. Ligter velkleure word in baie lande in Afrika, Asië en Suid-Amerika as verkieslik beskou.
Dirk Izak Catoggio de Villiers
Dirk Izak Catoggio (Dirkie) de Villiers (1 November 1921 – 2 Julie 1993), bekende Suid-Afrikaanse komponis en musiekpedagoog, is op 1 November 1921 te Simonstad gebore en is die seun van ds. M.L. de Villiers wat Die Stem gekomponeer het. Hy was van 1941 tot 1956 onderwyser en lektor in die Kaapse Skiereiland en op Graaff-Reinet. Daarna is hy aangestel as inspekteur van skoolmusiek in die Vrystaat. Hy was saam met dr. Gawie Cillié en prof. Jacques Malan mede redakteur van die Koraalboek (1946) en in 1961 die hoofredakteur van die FAK-sangbundel. In 1974 het hy met die orkestrale onderwysprogram begin, wat jare lank enig in sy soort in Suid-Afrika was. De Villiers het ook op die hersieningskommissie van die Psalm- en Gesangboek gedien, en het 'n Afrikaanse vertaling vir Nkosi Sikelel' iAfrika die lig laat sien. Hy het veral bekendheid as stigter van die Vrystaatse Jeugkoor verwerf.
Nick LaTour
Nick LaTour is 'n Amerikaanse akteur. Hy is bekend vir sy rolle in die rolprente Homer and Eddie (1989), Cold Dog Soup (1990), Don Juan DeMarco (1994), en Jingle All the Way (1996).
Artemis (roman)
Artemis is 'n 2017 wetenskapsfiksieroman deur Andy Weir. Dit vind plaas in die laat 2080's in 'n stad met dieselfde naam, die eerste op die maan. Dit vertel die lewe van die smokkelaar Jasmine "Jazz" Bashara, wanneer sy verstrengel raak in 'n sameswering om beheer oor die stad oor te neem. Die oudioboek van die roman word deur Rosario Dawson gelees.
Storielyn
Met ruimtewandelingmeesters wat elke lugslot bewaak, word Jazz ontdek deur haar voormalige vriend Dale, wie sy verag omdat sy van haar kêrel steel. Dale bied aan om haar nie aan te meld as sy haar wrok opsy sit en probeer om hul vriendskap te laat herleef nie, waartoe sy teësinnig saamstem. Nadat sy Trond en sy lyfwag vermoor vind, soek Jazz na Jin Chu in 'n luukse hotel. Sy word aangeval deur Trond se moordenaar, maar slaag daarin om te ontsnap met Jin se ZAFO-sak, wat sy Svoboda gee om te bestudeer. Jazz verneem dat Sánchez Aluminium 'n front is vir O Palácio, Brasilië se grootste en magtigste georganiseerde misdaadsindikaat, en dat die moordenaar, genaamd Alvares, haar nou agtervolg. Jin stem in om Jazz te ontmoet, maar hy verraai haar aan Alvares om sy eie lewe te red. Jazz, wat Jin se misleiding verwag, stel 'n lokval vir Alvares, en oorhandig hom dan aan die stad se polisiehoof, Rudy.
Svoboda ontdek dat ZAFO 'n feitlik verlieslose kabel is ("Zero Attenuation Fiber Optic"), wat langafstanddata-oordrag sal moontlik maak sonder die behoefte aan versterkers, wat die kommunikasie-infrastruktuur op aarde sal moderniseer. Aangesien die vervaardigingsproses lae swaartekrag vereis, is Artemis 'n ideale plek en die nuwe bedryf sal die stad se stagnante ekonomie aansienlik versterk. Jazz konfronteer die stadsbestuurder, Ngugi, wat onthul dat sy Jazz as lokaas gebruik het om die O Palácio-operateurs te verdryf en sodoende te verhoed dat Artemis deur 'n misdaadsindikaat oorgeneem word. Jazz werf dan haar teësinnige vriende en pa om O Palácio te keer om Sánchez se smeltery te vernietig, wat Trond se dogter, Lene, wat sy fortuin geërf het, sal toelaat om die relevante kontrakte te bekom en die maatskappy te herbou.
Roskomnadzor
Geskiedenis
In Maart 2007 het die owerheid se voorganger, op daardie stadium 'n onderafdeling van die Kultuurministerie van Rusland genaamd die Russiese Federale Toesigdiens vir Nakoming van die Wetgewing in Massamedia en Beskerming van Kulturele Erfenis (Rosokhrankultura), die Kommersant-koerant gewaarsku dat dit nie die Nasionaal-Bolsjewistiese Party moet noem in die publikasie nie, aangesien die party amptelike registrasie geweier is.
Ná die landwye straatbetogings in Januarie 2021 het die agentskap sewe sosiale media-maatskappye beboet omdat hulle nie pro-Aleksei Nawalni-video's verwyder het nie. "Facebook, Instagram, Twitter, TikTok, VKontakte, Odnoklassniki en YouTube sal beboet word vir nie-nakoming van vereistes om die verspreiding van oproepe na minderjariges om aan ongemagtigde saamtrekke deel te neem, te voorkom", het Roskomnadzor in 'n verklaring gesê wat op sy webwerf gepubliseer is.
Hexactinella divergens
Die spons behoort tot die genus Hexactinella en tot die familie Tretodictyidae. Die wetenskaplike naam van die spesie is die eerste keer geldig gepubliseer in 1990 deur Tabachnick.
Minste heuningwyser
Die minste heuningwyser (Indicator exilis) is 'n voëlspesie in die familie Indicatoridae. Dit word aangetref in Afrika suid van die Sahara van Guinee-Bissau tot Suid-Soedan en suidwaarts na Angola en Zambië. Die voël is net soos ander heuningwysers 'n broeiparasiet.
Cavalleria rusticana
Cavalleria rusticana (Italiaans vir "rustieke ridderlikheid") is 'n opera in een bedryf deur Pietro Mascagni, na 'n Italiaanse libretto deur Giovanni Targioni-Tozzetti en Guido Menasci, soos aangepas van 'n gelyknamige kortverhaal en daaropvolgende toneelstuk deur Giovanni Verga. Dit word beskou as een van die klassieke verismo-operas, en is op 17 Mei 1890 in die Teatro Costanzi in Rome die eerste keer op die planke gebring. Sedert 1893 word dit gereeld uitgevoer in 'n sogenaamde Cav/Pag-dubbelopvoering saam met die opera Pagliacci deur Ruggiero Leoncavallo.
Weskoppies
Weskoppies, informeel bekend as die Groendakkies, is 'n openbare psigiatriese hospitaal in Pretoria, Gauteng. Dit is wes van die middestad geleë en is gebou op die terrein van die ou botaniese tuine.
Hexactinella grimaldii
Hexactinella grimaldii is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Cavalleria rusticana
Komposisiegeskiedenis
Daar bestaan ook twee ander operas wat gebaseer is op Verga se verhaal. Die eerste, Mala Pasqua! deur Stanislao Gastaldon, was deel van dieselfde kompetisie waaraan Mascagni deelgeneem het. Gastaldon het dit egter onttrek toe hy die geleentheid gekry het om dit op te voer in die Teatro Costanzi, waar dit die eerste keer op 9 April 1890 opgevoer is. In die Sonzogno-kompetisie in 1907 het Domenico Monleone 'n opera voorgelê wat ook op die verhaal gebaseer is, en sy operastuk ook Cavalleria rusticana genoem. Die opera was nie suksesvol nie, maar die eerste opvoering daarvan het later daardie jaar in Amsterdam plaasgevind. Dit is daarna weer opgevoer, en die opera het na 'n suksesvolle Europese toer met 'n opvoering in Turyn geëindig. Sonzogno, wat Mascagni se suksesvolle weergawe wou beskerm, het regstappe geneem en Monleone se opera in Italië laat verbied. Monleone het egter die opera verander en die musiek na 'n nuwe libretto gestel. Dit is in hierdie vorm in 1914 as La giostra dei falchi aangebied.
première
Cavalleria rusticana is op die aand van 17 Mei 1890 in die Teatro Costanzi in Rome geopen voor 'n halfvol operahuis. Die gehoor het egter nie net die mees gesaghebbende musiekkritici in die land ingesluit nie, maar ook koningin Margherita, 'n groot musiekliefhebber. Die werk was vanaf die openingsnote daarvan 'n reuse sukses. Na Stagno se weergawe van die Siciliana agter die gordyn, het die gehoor na hul voete gespring met 'n oorverdowende applous wat vir baie jare nie gehoor is nie. 'n Encore van die Siciliana-gedeelte, sowel as ander gewilde stukke daarvan, is na die opvoering gegee. Dit was 'n sensasie, met Mascagni wat 40 keer teruggeroep is tot luide gejuig, en eerste prys geneem het.
Nigel Weiss
Navorsing
In 1966 was hy die eerste persson wat die proses van 'vloeduitstoting' gedemonstreer het. Dit beskryf hoe 'n geleidingsvloeistof wat roterende beweging ondergaan, die magnetiese vloed uit die bewegingsgebied uitstoot, 'n proses wat nou bekend is in die buitenste gedeeltes van die Son en ander sterre.
Cavalleria rusticana
Sinopsis
Turiddu storm uit. Lucia, huilend, dwaal doelloos buite haar huis rond. Santuzza nader haar en gooi haar arms om haar. Die dorpenaars begin rond te staan. Stemme word in die verte gehoor en 'n vrou roep uit: "Hulle het Turiddu vermoor!" Santuzza is flou en Lucia val in die arms van die vrouens rondom haar.
Instrumentasie
Mascagni se instrumentasie behels 'n standaardgrootte orkes, wat bestaan uit 2 fluite, 2 piccolos, 2 hobo's, 2 klarinette, 2 fagotte, 4 horings, 2 trompette, 3 trombone, 'n tuba, timpani, perkussie afdeling, harp, orrel en strykinstrumente.
Abqaiq en Khurais-aanval
Aanval
Die Saoedi-ministerie van binnelandse sake het in 'n verklaring aan die Saudi Press Agency gesê dat "om 04:00 (01:00 GMT) die industriële veiligheidspanne van Aramco brande begin bestry het by twee van sy fasiliteite in Abqaiq en Khurais. Die brande is 'n paar uur later onder beheer gebring, en daar is geen sterftes aangemeld nie, hoewel dit onduidelik is of iemand beseer is in die aanval.
Hexactinella lingua
Die spons behoort tot die genus Hexactinella en tot die familie Tretodictyidae. Die wetenskaplike naam van die spesie is die eerste keer geldig gepubliseer in 1927 deur Ijima.
Orodes I van Partië
Orodes I (ook gespel Urud I; Parties: 𐭅𐭓𐭅𐭃, Wērōd/Urūd), was van 80 tot 75 v.C. die Arsakidiese koning van die Partiese Ryk. Hy was die seun en erfgenaam van Gotarzes I. Sy bewind is redelik onduidelik. Sy troon is dalk in 87-80 v.C. oorgeneem deur sy oom Mitridates III, maar min geleerdes steun dit. Hy het in 78 v.C. Partiese heerskappy in Elymais hervestig nadat dit sedert 81/80 v.C. onafhanklik was.
Mitridates II van Partië
In 114/'13 v.C. het hy Dura-Europos in Sirië van die Seleukiede afgeneem en teen 95 v.C. het die Noord-Mesopotamiese koninkryke Adiabene, Kordiene en Osroene sy mag erken. Onder Mitridates II het Partië vir die eerste keer diplomatieke bande met die Romeinse Republiek en die Han-dinastie van China aangeknoop.
Hexactinella minor
Hexactinella minor is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Beniamino Gigli
Beniamino Gigli (Italiaanse uitspraak: benjaˈmiːno ˈdʒiʎʎi; 20 Maart 1890 – 30 November 1957) was 'n Italiaanse opersanger. Hy word wyd gereken as een van die grootste tenore van sy generasie.
Theodorus II Laskaris
Bewind
Theodorus se opvolging is deur die Bulgare uitgebuit en hulle het Thracië in 1255 onder die leierskap van die jong en onervare Michael Asen I binnegeval. Theodorus het hulle verslaan en in 1256, op sy volgende veldtog, ’n gunstige vredesooreenkoms met die Bulgare gesluit. Theodorus het daarna sy beheer in die weste uitgebrei.
Binnelands het Theodorus burokrate van die middelklas bevoordeel bo lede van die groot aristokratiese families. Dit het aansienlike teenstand ontlok van die adel en eindelik gelei tot die verbanning van een van die lede van die aristokratiese faksie, die toekomstige keiser Michael VIII Palaiologos, wat van sameswering met die Seldjoeke beskuldig is. Te midde van die krisis het die keiser se epilepsietoestand vererger en hy is op 16 Augustus 1258 oorlede. Sy minderjarige seun, Johannes IV Laskaris, was net sewe jaar oud en ’n regent, George Mouzalon, het namens hom regeer.
Hexactinella rugosa
Die spons behoort tot die genus Hexactinella en tot die familie Tretodictyidae. Die wetenskaplike naam van die spesie is die eerste keer geldig gepubliseer in 1927 deur Ijima.
Hexactinella simplex
Die spons behoort tot die genus Hexactinella en tot die familie Tretodictyidae. Die wetenskaplike naam van die spesie is die eerste keer geldig gepubliseer in 2011 deur Reiswig & Kelly.
Artemis 1
Lansering
Op 16 November 2022 om 6:47:44 UTC is Artemis 1 suksesvol van die Kennedy-ruimtesentrum lanseer. Die Orion-ruimtetuig en die Interim Cryogenic Propulsion Stage (ICPS) is albei in 'n wentelbaan geplaas nadat dit van die laneringstelsel geskei geraak het. Dit het sowat 8 minute ná die lansering in 'n wentelbaan gegaan.
thumb|links|220px|Die Aarde soos gesien van die Orion-ruimtetuig.
Hexactinella spongiosa
Hexactinella spongiosa is 'n sponsspesie in die taksonomiese indeling van die glassponse (Hexactinellida). Die spons lewe in die diepsee. Die skelet van die spons bestaan uit spikula van kiesel.
Cavia
Cavias is 'n genus van wilde knaagdiere in die Caviidae familie. Die genus kom voor in Suid-Amerika. Een spesie, die Cavia porcellus, is reeds sedert die dae van die Inkas huismak, en het oral ter wêreld 'n troeteldier vir kinders geword. Cavias is egter ook die proefdiere wat die meeste in mediese en ander laboratoriums gebruik word. Hoewel hulle baie keer verkeerdelik marmotte genoem word, is hulle dit nie.
Versorging
Cavias wat in 'n skoon hok aangehou word, word selde siek, maar soms is dit nodig dat hulle met insektepoeier behandel word. Probleme met die spysvertering kom soms voor en in ernstige gevalle moet die veearts se hulp ingeroep word.
Stillewe
Nederlandse en Vlaamse skilderwerk
Kunstenaars in die Noord het beperkte geleentheid gehad om godsdienstige ikonografie te produseer, omdat godsdienstige onderwerpe verbied is deur die Nederduitse Gereformeerde Protestantse Kerk—die voortsetting van die Noordelike tradisie van gedetailleerde realisme en verborge simbole het gegroei op die Nederlandse middelklas groep, wat die Kerk en die staat as die hoof beskermhere van kuns in Nederland gehad het. Saam daarmee was daar ook 'n groot gewildheid onder tuinbou, veral vir die tulp. Daar was twee sienings van blomme, asook godsdienstige simbole, daarom was daar 'n groot aanvraag op stillewes van blomme. Stillewe soos meeste ander Nederlandse kunswerk, was oor die algemeen verkoop by ope markte of deur handelaars, of deur die kunstenaars self by hul ateljees. Dit was baie min dat 'n kunstenaar 'n opdrag gekry het van die koper, daarom was die gekose onderwerp wat geskilder is altyd die van die kunstenaar. Om Nederlandse blomme te verf was so gewild dat dit aangeteken is in die 1749 verhandeling van Gerard de Lairesse se Groot Schilderboeck, waar hy in breë trekke advies gee oor die aanwending van kleur, die tegnieke vir kwashale, hoe om monsters voor te berei vir 'n stillewe, perspektief, komposisie, harmonie ens.
Nog 'n tipe stillewe, bekend as ontbijtjes of "ontbyt skilderye", verteenwoordig beide 'n letterlike aanbieding van lekkernye wat die hoër klas kan geniet en 'n godsdienstige herinnering om gulsigheid te vermy. Rondom 1650 het Samuel van Hoogstraten een van die eerste muur-rak trompe-l'œil stillewes geverf wat voorwerpe insluit wat vasgebind, geryg of aanmekaar geheg is op een of ander manier teen 'n muur, hierdie tipe stillewe was baie gewild in die Verenigde State van Amerika in die 19de eeu. Nog 'n variasie is die trompe-l'œil stillewe waar spesifieke voorwerpe geverf word wat met sekere beroepe verband hou, soos met Cornelis Norbertus Gysbrecht se skildery Painter's Easel with Fruit Piece, wat al die gereedskap van 'n kunstenaar ten toon stel. Ook gewild in die eerste helfte van die 17de eeu was die skilder van 'n groot verskeidenheid van monsters in allegoriese vorm, soos die "vyf sintuie", "vier kontinente", of "die vier seisoene", wa t'n godin of allegoriese figuur omring deur toepaslike natuurlike en mensgemaakte voorwerpe. Die gewildheid van die vanitas-skilderye, en hierdie ander vorme van stillewes, het gou versprei van Holland na Vlaandere en Duitsland, asook na Spanje en Frankryk.
Suid-Europa
In die Rooms-Katolieke Italië en Spanje was die suiwer vanitas skildery skaars, en daar was veel minder stillewe spesialiste. In die Suide van Europa was daar meer kunstenaars in diens van die sagte naturalisme van Caravaggio en minder klem was gelê op die hiper-realisme in vergelyking met Noord-Europese style. In Frankryk was skilders van stillewes (nature morte) beïnvloed deur die Noordelike en Suidelike skole, met invloede van vanitas-skilderye en die rangskikkings van Nederland en Spanje.
Twintigste eeu
Die eerste vier dekades van die 20ste eeu was 'n uitsonderlike tydperk van artistieke revolusie. Avant-garde bewegings het vinnig ontwikkel, waar dit eers baie oorvleuel het, tot waar dit totaal abstrak was. Die stillewe, het steeds bly ontwikkel en Jackson Pollock se drup-skilderye word gesien as totaal abstrak met slegs elemente wat herkenbaar is.
KaNghalalume
KaNghalalume is 'n landelike nedersetting buite Giyani in die ooste van die Limpopoprovinsie, Suid-Afrika. Dit val onder die beheer van die Groter Giyani Plaaslike Munisipaliteit wat onder die Mopani-distriksmunisipaliteit ressorteer.
Hexactinella vermiculosa
Die spons behoort tot die genus Hexactinella en tot die familie Tretodictyidae. Die wetenskaplike naam van die spesie is die eerste keer geldig gepubliseer in 1927 deur Ijima.
Johannes IV Laskaris
Bewind
Johannes het die res van sy lewe as ’n monnik onder die naam Joasaph deurgebring.
Rietvlei-natuurreservaat
Die Rietvlei-natuurreservaat is 'n natuurreservaat net suidoos van Pretoria in Gauteng, Suid-Afrika. Dit word deur die Stad Tshwane Metropolitaanse Munisipaliteit bestuur. 'n Netwerk van teer- en grondpaaie deurkruis die gebied, wat die reservaat vir besoekers en bestuur toeganklik maak. Dié natuurreservaat moet nie verwar word met die Rietvlei Zoo Farm in Alberton, of met Rietvlei-vleilandreservaat te Table View, Kaapstad, nie.
Fauna en flora
Na raming is daar 1 600 stuks wild in die reservaat, insluitend blesbokke, swartwildebeeste, rooihartbeeste, elande, bontkwaggas, waterbokke, rietbokke, springbokke, rooiribbokke, steenbok, duikers, witrenosters, buffels, seekoeie, jagluiperde en jakkalse. Daar is ook ongeveer 319 soorte voëls in die reservaat. Die leeukamp is slegs deur begeleide toere vir besoekers toeganklik.
Bedreigings
Omdat die reservaat in een van die digbevolkste gebiede van Suid-Afrika lê, word dit voortdurend deur uitbreiding en menslike ontwikkeling bedreig.
Dekolonisasie (Afrika)
Britse kolonies
Aangevuur deur gebeure in Asië en die Arabiese wêreld, was hulle begerig om die regering oor te neem op 'n vroeër datum as wat deur Brittanje in die vooruitsig gestel is. So het die Goudkus reeds in 1951 onder leiding van Kwame Nkrumah selfbestuur ontvang, onmiddellik daarna gevolg deur Nigerië. In 1957 het die Goudkus volkome onafhanklik geword as Ghana. Die ander Britse kolonies in Wes-Afrika, tesame met dié van Frankryk, het omstreeks 1960 onafhanklik geword. Die Brits-Franse neerlaag in die Suez-krisis en die steeds groeiende krag van Afrika-nasionalisme het tot hierdie versnelling van die dekolonisasieproses bygedra.
Kongo
Die Belgiese Kongo was tot in 1908 die private besit van die Belgiese koning. Nadat die kolonie deur die Belgiese staat oorgeneem is, is beter gesondheidsdienste en laeronderwys ingevoer. België het die Kongo egter nooit op onafhanklikheid voorberei nie. Na 1958 het onluste gemik teen die Belgiese bewind op groot skaal in die Kongo voorgekom. Die oorhaastigheid waarmee België in 1960 onafhanklikheid aan die Kongo verleen het, het die land in groot chaos gedompel. Daar was nie 'n opgeleide elite, soos in ander kolonies, wat die bestuur kon oorneem nie. Die rykste provinsie, Katanga, het afgeskei en is eers in 1963 met die res van die Kongo herenig. Die burgeroorlog (met inmenging van buitelandse sakebelange wat van huursoldate gebruik gemaak het), het die VV laat besluit om in te gryp en te voorkom dat die Kongo in die hande van vreemde moondhede val. Eers in 1965 is die orde in die Kongo gedeeltelik herstel. Teen 1971 het die land as Zaïre bekend gestaan.
Portugese kolonies
Portugal, in die 20ste eeu die armste en onderontwikkeldste land in Wes-Europa, was saam met Spanje die eerste land wat 'n koloniale ryk opgebou het en die laaste wat van sy kolonies afstand gedoen het. Tot in 1974, toe die bewind van die diktator Caetano omvergewerp is, het Portugal geen aanduiding gegee dat hy van plan was om onafhanklikheid aan sy kolonies toe te staan nie. Die kolonies is as oorsese provinsies van Portugal bestuur. Sedert 1961 was die Portugese veral in Angola en Mosambiek in voortdurende stryd met nasionale magte gewikkel. Frelimo in Mosambiek en die MPLA, UNITA en die FNLA in Angola het geleidelik begin om hulle op eie inisiatief op onafhanklikheid voor te berei. Ná die bewindsoorname in Lissabon was Guinee-Bissau die eerste kolonie wat onafhanklikheid verkry het (September 1974). gevolg deur Mosambiek, Angola en São Tomé in 1975.
Alkaid
Eienskappe
Alkaid is ’n 10 miljoen jaar oue B-tipe hoofreeksster met ’n sterreklassifikasie van B3 V. Sedert 1943 dien sy spektrum as een van die stabiele ankerpunte waarvolgens ander sterre geklassifiseer word. Sy massa is ses keer dié van die Son, sy radius 3,4 keer die Son s’n en sy ligsterkte 594 keer die Son s’n. Sy effektiewe temperatuur van sowat 15 540 K gee dit die tipiese blouwit kleur van ’n B-tipe ster. Die ster straal X-strale uit met ’n helderheid van 9,3 × 1028 erg s-1.
Alkaid was ’n standaardster vir tipe B3 V. Dit het breë absorpsielyne vanweë sy vinnige rotasie, wat algemeen in sulke sterre is. Die lyne is egter effens verwronge en veranderlik, wat dalk ’n gevolg is van die emissielyne van ’n skyf materiaal wat deur die vinnige rotasie veroorsaak word.
Iotroata spinosa
Iotroata spinosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Hrabowe
Op Donderdag, 17 Julie 2014 stort Malaysia Airlines-vlug 17 naby die dorp neer. Wrakstukke is oor 'n oppervlak van 15 km versprei. Al 298 insittendes kom in die ramp om.